stanford-oval/wikipedia huggingface dataset:
โรงเรียนสารสาสน์วิเทศนครราชสีมา
ประวัติ

โรงเรียนในเครือสารสาสน์ ก่อตั้งเมื่อ พ.ศ. 2507 เริ่มจากอาคารไม้ 2 ชั้น 16 ห้องเรียน ของโรงเรียนสารสาสน์พิทยา ในพื้นที่ 2 ไร่ 1 งาน บนถนนสาธุประดิษฐ์ ถึงวันนี้ พ.ศ. 2554 ผ่านมา 47 ปี โรงเรียนได้เจริญเติบโตขึ้นเป็นลำดับ จนมีโรงเรียนในเครือสารสาสน์ ถึง 28 โรงเรียน เริ่มจากนักเรียนกว่า 400 คน เป็นกว่า 6 หมื่นคน จากถนนสาธุประดิษฐ์ ได้ขยายเครือข่ายออกไปทั้งในเขตกรุงเทพมหานครปริมณฑลและต่างจังหวัด เช่น สมุทรปราการ สมุทรสาคร นนทบุรี ปทุมธานี เชียงใหม่ นครปฐม และล่าสุดนี้ คือที่นครราชสีมา ผู้ก่อตั้งโรงเรียน นายพิบูลย์ ยงค์กมล ประธานอำนวยการโรงเรียนในเครือสารสาสน์ ผู้รับใบอนุญาตโรงเรียน
โรงเรียนในเครือสารสาสน์ ถือเป็นโรงเรียนสองภาษาแห่งแรกของประเทศไทย ที่มีการเรียนการสอนแบบสองภาษา (Bilingual Programme) ตั้งแต่ปี 2536
โรงเรียนสารสาสน์วิเทศนครราชสีมา (อังกฤษ: Sarasas Witaed Nakhonratchasima School) เป็นโรงเรียนลำดับที่ 28 ของกลุ่มโรงเรียนในเครือสารสาสน์ ตั้งอยู่เลขที่ 1152 หมู่ 4 ถนนมหาวิทยาลัย ต.หนองจะบก อ.เมืองนครราชสีมา จังหวัดนครราชสีมา 30000 เปิดสอนหลักสูตรสองภาษา (Bilingual Program) และ หลักสูตรสามัญ (Mini-Bilingual Program) ก่อตั้งขึ้นโดยอาจารย์พิบูลย์ และอาจารย์ เพ็ญศรี ยงค์กมล
ปัจจุบันโรงเรียนสารสาสน์วิเทศนครราชสีมา จัดเป็นโรงเรียนประเภทสามัญศึกษา กระทรวงศึกษาธิการ เปิดทำการสอนในระดับ เตรียมอนุบาลจนถึงมัธยมศึกษาปีที่ 6 โดยใช้หลักสูตรกระทรวงศึกษาธิการ โดยมี "นายพิสุทธิ์ ยงค์กมล" เป็นผู้แทนผู้รับใบอนุญาตและผู้จัดการ ปัจจุบันโรงเรียนสารสาสน์วิเทศนครราชสีมาเปลี่ยนชื่อเป็นโรงเรียนนอร์เทอร์ดามนครราชสีมา
โรงเรียนสารสาสน์วิเทศนครราชสีมา เปิดรับสมัครนักเรียนชาย – หญิง อายุตั้งแต่ 2 ปีขึ้นไป ถึงมัธยมศึกษาปีที่ 6 ทั้ง 3 แผนการเรียน ได้แก่
แผนก IEP (Intensive English Programme)
แผนกสองภาษา (Bilingual Programme)
แผนกสามัญ (Mini-Bilingual Programme)
คณะผู้บริหารโรงเรียน

| ลำดับ | ชื่อ           สกุล | ตำแหน่ง |
| --- | --- | --- |
| 1 | นายพิสุทธิ์ ยงค์กมล | ผู้แทนผู้รับใบอนุญาต |
| 2 | นายพิสุทธิ์ ยงค์กมล | ผู้จัดการโรงเรียน |
| 3 | นางนงลักษณ์ วรแสน | ผู้อำนวยการโรงเรียน |
แหล่งข้อมูลอื่น

Website
Facebook
Google+
Youtube Channel
twitter
Instagram
| ด ค กกลุ่มโรงเรียนในเครือสารสาสน์ |
| --- | --- |
สองภาษา:  โรงเรียนสารสาสน์พิทยา  โรงเรียนสารสาสน์เอกตรา  โรงเรียนสารสาสน์วิเทศศึกษา  โรงเรียนสารสาสน์วิเทศบางบอน  โรงเรียนสารสาสน์วิเทศร่มเกล้า  โรงเรียนสารสาสน์วิเทศบางบัวทอง  โรงเรียนสารสาสน์วิเทศธนบุรี  โรงเรียนสารสาสน์วิเทศนิมิตใหม่  โรงเรียนสารสาสน์วิเทศรังสิต  โรงเรียนสารสาสน์วิเทศสายไหม  โรงเรียนสารสาสน์วิเทศราชพฤกษ์  โรงเรียนสารสาสน์วิเทศสุวรรณภูมิ  โรงเรียนสารสาสน์วิเทศเชียงใหม่  โรงเรียนสารสาสน์วิเทศมีนบุรี  โรงเรียนสารสาสน์วิเทศคลองหลวง  โรงเรียนสารสาสน์วิเทศล้านนา  โรงเรียนสารสาสน์วิเทศบ้านแพ้ว  โรงเรียนสารสาสน์วิเทศนครปฐม  โรงเรียนสารสาสน์วิเทศสมุทรสาคร (สารสาสน์วิเทศพระราม 2)  โรงเรียนสารสาสน์วิเทศชลบุรี  โรงเรียนสารสาสน์วิเทศหนองแขม  โรงเรียนสารสาสน์วิเทศกาญจนบุรี  โรงเรียนสารสาสน์วิเทศนครราชสีมา  โรงเรียนสารสาสน์วิเทศโคราช (สารสาสน์วิเทศนครราชสีมา 2)  โรงเรียนสารสาสน์วิเทศสมุทรสงคราม  โรงเรียนสารสาสน์วิเทศเพชรบุรี  โรงเรียนสารสาสน์วิเทศสมุทรปราการ  โรงเรียนสารสาสน์วิเทศสุราษฏร์ธานี  โรงเรียนสารสาสน์วิเทศอุปถัมภ์  โรงเรียนสารสาสน์วิเทศสมุทรปราการ  โรงเรียนสารสาสน์วิเทศสมุทรสาร  โรงเรียนสารสาสน์วิเทศบูรพา  โรงเรียนสารสาสน์วิเทศท่ามะกา  โรงเรียนสารสาสน์วิเทศออนซี  โรงเรียนสารสาสน์วิเทศเอกชัย  โรงเรียนสารสาสน์วิเทศปทุมธานี  โรงเรียนสารสาสน์วิเทศไทรน้อยพิทยาคาร  โรงเรียนสารสาสน์วิเทศพัชรมณฑล  โรงเรียนสารสาสน์วิเทศสุโขทัย  โรงเรียนสารสาสน์วิเทศบุรีรัมย์ 
สามัญ:  โรงเรียนสารสาสน์พัฒนา  โรงเรียนสารสาสน์สุขสวัสดิ์  โรงเรียนสารสาสน์ประชาอุทิศพิทยาคาร  โรงเรียนสารสาสน์สมุทรสาร  โรงเรียนสารสาสน์ธนบุรี  โรงเรียนวรมงคล 
อาชีวศึกษา:  วิทยาลัยสารสาสน์บริหารธุรกิจกนกอนุสรณ์  วิทยาลัยเทคโนโลยีสารสาสน์  วิทยาลัยเทคโนโลยีบริหารธุรกิจยานนาวา  วิทยาลัยเทคโนโลยีสารสาสน์บริหารธุรกิจกาญจนบุรี  วิทยาลัยเทคโนโลยีสารสาสน์เซ็นต์ปีเตอร์ 
อุดมศึกษา:  สถาบันเทคโนโลยีแห่งสุวรรณภูมิ
ชูเซนจิ เซนเซ โมโนโนเกะ โคกิโรคุ

ซีรีส์มังงะของญี่ปุ่น
| --- | --- |
ชูเซนจิ เซนเซ โมโนโนเกะ โคกิโรคุ: เซนเซ กะ นาโซะ โอะ โทอิเตะ ชิมาอูคาระ
中禅寺先生物怪講義録 先生が謎を解いてしまうから (Chūzenji-sensei Mononoke Kōgiroku: Sensei ga Nazo o Toite Shimaukara)
แนว: รหัสคดี, เหนือธรรมชาติ
สร้างโดย: นัตสึฮิโกะ เคียวโกกุ
มังงะ
เขียนโดย: อากิ ชิมิซุ
สำนักพิมพ์: โคดันชะ
ในเครือ: แม็กกาซีน เอดจ์ เคซี
นิตยสาร: โชเน็ง แม็กกาซีน เอดจ์ (17 ตุลาคม พ.ศ. 2562 – 17 ตุลาคม พ.ศ. 2566) Comic Days (วันที่ 20 ธันวาคม พ.ศ. 2566 – ปัจจุบัน)
กลุ่มเป้าหมาย: โชเน็ง
ตีพิมพ์ตั้งแต่: 17 ตุลาคม พ.ศ. 2562 – ปัจจุบัน
จำนวนเล่ม: 10
อนิเมะโทรทัศน์
กำกับโดย: ชิฮิโระ คุมาโนะ
เขียนบทโดย: อัตสึชิ โอกะ
ดนตรีโดย: เคอิอิจิ ฮิโรคาวะ ริวอิจิ ทาคาดะ
สตูดิโอ: วัน ดับเบิ้ลโอ สตูดิโอ
เครือข่าย: ทีวีโตเกียว, บีเอส ทีวีโตเกียว [ja], เอที-เอ็กซ์
ฉาย:  7 เมษายน พ.ศ. 2568  –  กำหนดการ
ชูเซนจิ เซนเซ โมโนโนเกะ โคกิโรคุ: เซนเซ กะ นาโซะ โอะ โทอิเตะ ชิมาอูคาระ (ญี่ปุ่น: 中禅寺先生物怪講義録 先生が謎を解いてしまうから, โรมาจิ: Chūzenji-sensei Mononoke Kōgiroku: Sensei ga Nazo o Toite Shimaukara) เป็นซีรีส์มังงะญี่ปุ่นที่เขียนและวาดภาพประกอบโดยอากิ ชิมิซุ เริ่มตีพิมพ์ในนิตยสารมังงะแนวโชเน็งโชเน็ง แม็กกาซีน เอดจ์ของโคดันชะในเดือนตุลาคม พ.ศ. 2562 หลังจากที่นิตยสารได้ยุติการตีพิมพ์ในเดือนตุลาคม พ.ศ. 2566 ซีรีส์ดังกล่าวก็ถูกย้ายไปลงที่เว็บไซต์ Comic Days ของโคดันชะในเดือนธันวาคมของปีเดียวกันนั้น ซีรีส์นี้ได้อิงจากนิยายโรเซน ครอยส์ ซีรีส์ที่สร้างสรรค์โดยนัตสึฮิโกะ เคียวโกกุ ซีรีส์อนิเมะทางโทรทัศน์ที่ผลิตโดยวัน ดับเบิ้ลโอ สตูดิโอ มีกำหนดออกอากาศในเดือนเมษายน พ.ศ. 2568
สื่อ > มังงะ

ชูเซนจิ เซนเซ โมโนโนเกะ โคกิโรคุ: เซนเซ กะ นาโซะ โอะ โทอิเตะ ชิมาอูคาระเขียนและวาดภาพโดยอากิ ชิมิซุ เริ่มตีพิมพ์ในนิตยสารมังงะแนวโชเน็งโชเน็ง แม็กกาซีน เอดจ์ของโคดันชะเมื่อวันที่ 17 ตุลาคม พ.ศ. 2562 หลังจากที่นิตยสารฉบับสุดท้ายได้รับการตีพิมพ์ในวันที่ 17 ตุลาคม พ.ศ. 2566 ซีรีส์ดังกล่าวก็ถูกย้ายไปที่เว็บไซต์ Comic Days ของโคดันชะ ในวันที่ 20 ธันวาคมในปีเดียวกันนั้น ซีรีส์นี้ได้อิงจากนิยายโรเซน ครอยส์ ซีรีส์ที่สร้างสรรค์โดยนัตสึฮิโกะ เคียวโกกุ ตอนต่าง ๆ ได้รับการรวบรวมตีพิมพ์เป็นเล่ม(ทังโกบง)จำนวน 10 เล่ม ณ เดือนตุลาคม พ.ศ. 2567
สื่อ > มังงะ > จำนวนเล่ม

| # | วันที่ออกจำหน่าย | ISBN |
| --- | --- | --- |
| 1 |  17 กรกฎาคม พ.ศ. 2563 | 978-4-06-520247-0 |
| 2 |  17 สิงหาคม พ.ศ. 2563 | 978-4-06-520514-3 |
| 3 |  17 มีนาคม พ.ศ. 2564 | 978-4-06-522668-1 |
| 4 |  15 กรกฎาคม พ.ศ. 2564 | 978-4-06-524160-8 |
| 5 |  17 กุมภาพันธ์ พ.ศ. 2565 | 978-4-06-526848-3 |
| 6 |  17 สิงหาคม พ.ศ. 2565 | 978-4-06-528958-7 |
| 7 |  17 เมษายน พ.ศ. 2566 | 978-4-06-531367-1 |
| 8 |  17 ตุลาคม พ.ศ. 2566 | 978-4-06-533359-4 |
| 9 |  9 พฤษภาคม พ.ศ. 2567 | 978-4-06-535576-3 |
| 10 |  8 ตุลาคม พ.ศ. 2567 | 978-4-06-537212-8 |
| 11 |  7 มีนาคม พ.ศ. 2568 | 978-4-06-538737-5 |
สื่อ > อนิเมะ

มีการประกาศสร้างเป็นซีรีส์อนิเมะทางโทรทัศน์เมื่อวันที่ 1 ตุลาคม พ.ศ. 2567 ซีรีส์เรื่องนี้ผลิตโดยวัน ดับเบิ้ลโอ สตูดิโอ และกำกับโดยชิฮิโระ คุมาโนะ โดยมีบทที่เขียนโดยอัตสึชิ โอกะ ออกแบบตัวละครโดยมาซาฮิโกะ ซูซูกิ และเพลงประกอบที่แต่งเพลงโดยเคอิจิ ฮิโระคาวะและริวอิจิ ทาคาดะ มีกำหนดการออกอากาศในเดือนเมษายน พ.ศ. 2568 ทางช่องทีวีโตเกียว เพลงเปิดของเรื่องคือ "She Is Now in the Labyrinth" ขับร้องโดยฮันนี่เวิร์คส์ร่วมกับคาฟ ในขณะที่เพลงปิดของเรื่องคือ "Kimi no Shiranai Koto" (君の知らないこと, สิ่งที่คุณไม่รู้) ขับร้องโดย Sizuk
แหล่งข้อมูลอื่น

เว็บไซต์อย่างเป็นทางการของมังงะที่ โชเน็ง แม็กกาซีน เอดจ์ (ในภาษาญี่ปุ่น)
เว็บไซต์อย่างเป็นทางการของมังงะที่ Comic Days (ในภาษาญี่ปุ่น)
เว็บไซต์อย่างเป็นทางการของอนิเมะ (ในภาษาญี่ปุ่น)
ชูเซนจิ เซนเซ โมโนโนเกะ โคกิโรคุ (มังงะ) ที่เครือข่ายข่าวอนิเมะ
เชน วอร์ด

| เชน วอร์ด |
| --- | --- |

ข้อมูลพื้นฐาน
ชื่อเกิด: เชน โทมัส วอร์ด
เกิด:  (1984-10-16) 16 ตุลาคม ค.ศ. 1984 (40 ปี) เทมไซด์, เกรตเตอร์แมนเชสเตอร์, อังกฤษ
แนวเพลง: อาร์แอนด์บี โซล ป็อป
อาชีพ: นักร้อง
ช่วงปี: 2005–ปัจจุบัน
ค่ายเพลง: โซนี บีเอ็มจี

เว็บไซต์: shayne-ward.com
เชน วอร์ด (อังกฤษ: Shayne Ward; เกิด 15 ตุลาคม ค.ศ. 1984) เป็นนักร้องและนักแสดงชาวอังกฤษ ผู้ชนะเลิศจากการประกวดแสดงความสามารถ ในรายการ ดิเอกซ์แฟกเตอร์ เปิดตัวครั้งแรกในซิงเกิล "แดตส์มายโกล" ออกขายในสหราชอาณาจักรเมื่อวันที่ 21 ธันวาคม ค.ศ. 2005 และกลายเป็นเพลงอันดับ 1 ในช่วงวันหยุดคริสต์มาส 2005 กับยอดขาย 313,000 ก๊อปปี้ในวันแรกที่ออกวางขาย กลายเป็นซิงเกิลที่ขายดีที่สุดอันดับ 3 รองจาก "แคนเดิลอินเดอะวินด์" ของเอลตัน จอห์น และ "เอเวอร์กรีน" ของวิล ยัง ซึ่งขายได้ 685,000 และ 400,000 ก๊อปปี้ ตามลำดับ
ประวัติ > ชีวิตช่วงแรก

เชน วอร์ด เกิดมาในครอบครัวเชื้อสายไอริชขนาดใหญ่ บิดาชื่อมาร์ติน วอร์ด และมารดาชื่อฟิโลมีนา วอร์ด เขามีพี่สาวฝาแฝดชื่อเอ็มม่า และมีพี่น้อง 5 คน คือ มาร์ค มาร์ติน ไมเคิล ลิซ่า และลีโอนา จนอายุได้ 10 ขวบ พ่อแม่ของเขาแยกทางกัน เขาอยู่กับแม่และพี่น้อง และก่อนหน้าที่เขาจะเป็นผู้ชนะรายการ ดิเอกซ์แฟกเตอร์ เขาเคยมีวงดนตรีชื่อ เดอะเดสทินี (The Destiny) กับเพื่อนสมาชิกสองสาวคือ เทรซี เมอร์ฟี (Tracy Murphy) และ เทรซีย์ ไลล์ (Tracey Lyle) พวกเขาตระเวนเล่นตามผับและงานแต่งงาน เล่นเพลงคัฟเว่อร์ของวงควีน ไปจนถึงเอ็มมา บันตัน และกว่าที่พวกเขาจะได้ค่าเหนื่อยประมาณ 50 ปอนด์ เดอะเดสทินี่ ต้องโชว์ที่ยาว 45 นาที ถึง 2 โชว์ด้วย ตั้งแต่ปี ค.ศ. 2003 วอร์ดเริ่มต้นความความสัมพันธ์กับ เฟย์ แม็กคีเวอร์ ซึ่งทั้งคู่ได้หมั้นในวันครบรอบเก้าปีของพวกเขาในเดือนกันยายน ค.ศ. 2012 เขายังเป็นญาติของนักร้องและนักวิ่ง ไมค์ วอร์ด ผู้เข้ารอบสุดท้ายของเดอะวอยซ์สหราชอาณาจักร
อาชีพ > 2005: ดิเอกซ์แฟกเตอร์

ในระหว่างการแข่งขัน ดิเอกซ์แฟกเตอร์ วอร์ดได้รับการสั่งสอนจากนักปั้นศิลปินคนดัง หลุยส์ วอลช์ ซึ่งต่อมาได้กลายเป็นผู้จัดการของเขา วอร์ดสามารถเอาชนะคู่ดูโอ เจอร์นี่ เซาท์ และ แอนดี อับราฮัม ได้ในรอบตัดสินและขึ้นเป็นผู้ชนะในรายการดิเอกซ์แฟกเตอร์ 2005 เขาชนะด้วยคะแนนโหวตจากทางบ้านที่มากถึง 10.8 ล้านโหวต (ในขณะที่จากผลสำรวจมีคนดูรายการนี้ทางช่อง ITV2 เพียง 9.2 ล้านคน แสดงว่ามีคนดูที่โหวตมากกว่าหนึ่งครั้ง)
อาชีพ > 2006–07:เริ่มอาชีพงานดนตรี

ทันทีหลังจากเป็นผู้ชนะในดิเอกซ์แฟกเตอร์ วอร์ดออกซิงเกิลแรกกับสังกัดไซโคมิวสิก "แดตส์มายโกล" ออกขายในสหราชอาณาจักรเมื่อวันที่ 21 ธันวาคม ค.ศ. 2005 ในสัปดาห์แรกมียอดขาย 742,000 ชุด ซึ่งในวันแรกมียอดขาย 313,000 ก๊อปปี้ และกลายเป็นเพลงอันดับ 1 ในช่วงวันหยุดคริสต์มาส ปี ค.ศ. 2005 ซิงเกิลนี้ขึ้นอันดับ 1 กว่า 4 สัปดาห์และติดอันดับ 75 เพลงยอดนิยม เป็นเวลากว่า 21 สัปดาห์ มันกลายเป็นซิงเกิลที่ขายดีที่สุดอันดับ 3 รองจาก "แคนเดิลอินเดอะวินด์" ของเอลตัน จอห์น และ "เอเวอร์กรีน" ของวิล ยัง ซึ่งขายได้ 685,000 และ 400,000 ก๊อปปี้ ตามลำดับ และเมื่อวันที่ 30 ธันวาคม พ.ศ. 2550 มียอดขาย 1.3 ล้านชุดในสหราชอาณาจักร วอร์ดยังได้รับรางวัลอิวอร์โนเวลอวอร์ด ในสาขาซิงเกิลเดี่ยวมียอดขายยอดเยี่ยม "โนพรอมิสเซส" คือซิงเกิลที่ 2 ออกจำหน่ายวันที่ 10 เดือนเมษายน ค.ศ. 2006 สามารถขึ้นถึงอันดับ 2 ในชาร์ตซิงเกิลแห่งสหราชอาณาจักร
วอร์ดบันทึกเสียงอัลบั้มแรกคือ เชนวอร์ด ออกขายในหนึ่งสัปดาห์ถัดมา และขายได้มากถึง 95,000 ก๊อปปี้ในสองวันแรก ในสัปดาห์แรกขายได้ถึง 2 แสนก๊อปปี้กลายเป็นอัลบั้มอันดับ 1 ของชาร์ทสัปดาห์นั้น และตกลงมาในอันดับ 2 ในสัปดาห์ต่อมา
อัลบั้มชุดนี้บันทึกเสียงที่เมืองสต็อกโฮล์ม โคเปนเฮเกน และ ลอนดอน โดยมีโปรดิวเซอร์และนักแต่งเพลงรายหลายที่ร่วมงานในงานชุดนี้ ไม่ว่าจะเป็น สตีฟ แมก (Steve Mac), เพอร์ แอนด์ เดวิด (Per & David), คัทฟาเธอร์ แอนด์ โจย์ (Cutfather & Joe) และ ควิซ/ลารอซซิ(Quiz/Larossi) นอกจากเพลงที่แต่งขึ้นใหม่แล้ว อัลบั้มนี้ยังมีเพลงรักบัลลาดอีกด้วย
เชน ได้เซ็นสัญญากับแบรนด์ คาลวิน ไคลน์ (Calvin Klein) เพื่อเป็นแบบให้เสื้อผ้าคอลเลคชั่น autumn/winter ปีนี้ ด้วยสัญญาที่มีมูลค่าสูงมากกว่า 5 แสนปอนด์ หรือ 35 ล้านบาท ส่วนอัลบั้มของเขานั้นขายไปได้มากกว่า 3 ล้านก๊อปปี้
ผลงานชุดที่ 2 ใช้ชื่อว่า ‘Breathless’  มีซิงเกิลแรกในสหราชอาณาจักรอย่าง "If That's OK with You" เป็นดับเบิลเอไซด์ซิงเกิลกับเพลง "No U Hang Up" ติดชาร์ทอันดับ 2 ในอังกฤษ
ผลงาน > อัลบั้ม

Shayne Ward (พ.ศ. 2549)
Breathless (พ.ศ. 2550)
ผลงาน > ซิงเกิล

| ปี | เพลง | อันดับเพลงบนชาร์ทซิงเกิล(อังกฤษ) | อัลบั้ม |
| --- | --- | --- | --- |
| 2005 | "That's My Goal" | #1 | "Shayne Ward" |
| 2006 | "No Promises" | #2 | "Shayne Ward" |
| 2006 | "Stand By Me" | #14 | "Shayne Ward" |
| 2007 | "No U Hang Up/If That's OK with You" | #2 | "Breathless" |
| 2007 | "Breathless" | #6 | "Breathless" |
ทัวร์คอนเสิร์ต

X Factor Live 2006
Shayne Ward Live 2007
The Breathless Tour 2008
แหล่งข้อมูลอื่น

เว็บไซต์อย่างเป็นทางการของ เชน วอร์ด เก็บถาวร 2007-05-09 ที่ เวย์แบ็กแมชชีน
เว็บไซต์แฟนคลับของ เชน วอร์ด เก็บถาวร 2006-07-17 ที่ เวย์แบ็กแมชชีน
เชน วอร์ด ขณะรับรางวัลเวอร์จิน ปี 2007 ในประเทศไทย
ภาษาโนไก

| ภาษาโนไก |
| --- | --- |
Noghay, Nogay
ногай тили nogay tili ногайша nogayşa
ภาษาโนไกในอักษรซีริลลิกและอักษรละติน
ประเทศที่มีการพูด: รัสเซีย, โรมาเนีย, บัลแกเรีย, ตุรกี, คาซัคสถาน, ยูเครน, อุซเบกิสถาน
ภูมิภาค: คอเคซัส
ชาติพันธุ์: ชาวโนไก 108,000 คน (สำมะโน ค.ศ. 2020)
จำนวนผู้พูด: 
ตระกูลภาษา: เตอร์กิก  เตอร์กิกทั่วไปเคียปชักเคียปชัก–โนไกภาษาโนไก
ระบบการเขียน: ซีริลลิก, ละติน
สถานภาพทางการ
ภาษาทางการ:  รัสเซีย  สาธารณรัฐดาเกสถาน  อำเภอโนกัยสกี   สาธารณรัฐคาราไช-เชียร์เคสส์  อำเภอโนไก 
รหัสภาษา
ISO 639-2: nog
ISO 639-3: nog
แผนที่ชาวโนไกในคอเคซัส
แผนที่ชุดภาษาใกล้สูญของโลกของยูเนสโกจัดให้ภาษาโนไกอยู่ในสถานะภาษาใกล้สูญอย่างแน่นอน
แผนที่ภาษาศาสตร์ของภูมิภาคคอเคซัส: โนไกอยู่ในพื้นที่สีน้ำเงินอ่อน หมายเลข "26"
ภาษาโนไก (Ногай тили, Nogay tili, Ногайша, Nogayşa) หรือภาษาตาตาร์โนไก เป็นภาษาเตอร์กิกที่มีผู้พูดในรัสเซียยุโรปตะวันออกเฉียงใต้, คาซัคสถาน, อุซเบกิสถาน, ยูเครน, บัลแกเรีย, โรมาเนีย และตุรกี ถือเป็นภาษาบรรพบุรุษของชาวโนไก ในฐานะภาษาที่อยู่ในสาขาเคียปชัก ทำให้ภาษานี้มีความใกล้ชิดกับภาษาคาซัค การากัลปัก และตาตาร์ไครเมีย ใน ค.ศ. 2014 มีการตีพิมพ์วรรณกรรมภาษาโนไกเล่มแรก (Akşa Nenem) ที่เขียนด้วยอักษรละติน
การจัดอันดับ

โดยทั่วไปภาษาโนไกจัดให้อยู่ในสาขาเคียปชัก–โนไก จากเตอร์กิกเคียปชัก ภาษากลุ่มเตอร์กิกเคียปชักยังมีภาษาตาตาร์ไซบีเรียในประเทศรัสเซีย ภาษาคาซัคในประเทศคาซัคสถาน และภาษาการากัลปักในประเทศอุซเบกิสถาน
มีสำเนียงที่ได้รับการรับรอง 3 สำเนียง:
คาราโนกัย หรือ การา-โนไก (แปลตรงตัวว่า "โนไกดำ"; "โนไกเหนือ") พูดกันในสาธารณรัฐดาเกสถานและเชชเนีย
โนไกตอนกลาง หรือ Nogai Proper ในสตัฟโรปอล
อักโนไก (โนไกขาวหรือตะวันตก) ที่ริมแม่น้ำคูบัน แม่น้ำสายสาขาในสาธารณรัฐคาราชาเยโว-ซีร์คัสเซีย และในอำเภอ Mineralnye Vody โดยการา-โนไกและ Nogai Proper มีลักษณะทางภาษาศาสตร์ใกล้เคียงกัน แต่อักโนไกมีลักษณะที่ต่างออกไป กระนั้น ทั้งสามสามารถเข้าใจร่วมกันได้
บริเวณนอกคอเคซีัสใต้ มีวิธภาษาอื่นที่อาจถือเป็นภาษาย่อย หรือภาษาเฉพาะ ได้แก่:
Nogais ในบัลแกเรีย, โรมาเนีย และตุรกีมีอิทธิพลของภาษาตุรกีออตโตมัน
Astrakhan Nogai กับสามวิธภาษา คือ:
Karagash (มีอีกชื่อว่า Kundrov Tatar)
Yurt Tatar หรือ Yurt Nogai
Alabugat Tatar หรือ Alabugat Nogai (มีอีกชื่อว่า Utar)
ประวัติ

ชาวนาไกเป็นลุกหลานของนาไกข่าน ผู้มีศักดิ์เป็นหลานของเจงกีสข่าน ซึ่งได้ขยายอาณาเขตไปจนถึงแม่น้ำดานูบในราวพุทธศตวรรษที่ 18
ชุดตัวอักษร

ประวัติรูปเขียนโนไกแบ่งออกเป็น 4 ขั้น:
ก่อนคริสต์ทศวรรษ 1920 — ไม่มีรูปเขียน โดยใช้เคียปชักและ/หรือชากาทายแทนด้วยอักษรเปอร์เซีย-อาหรับ
1926-1928 — อักษรอาหรับมาตรฐานเฉพาะสำหรับภาษาโนไก
1928—1938 — รูปเขียนอิงจากอักษรละติน
ตั้งแต่ ค.ศ. 1938 — รูปเขียนอิงจากอักษรซีริลลิก
ชุดตัวอักษรโนไกอิงจากอักษรซีริลลิกประดิษฐ์ขึ้นใน ค.ศ. 1938 โดยรวมชุดตัวอักษรรัสเซียทั้งหมด ยกเว้น Ё ё และเพิ่มทวิอักษร Гъ гъ, Къ къ, Нъ нъ จากนั้นจึงเพิ่มทวิอักษร Оь оь, Уь уь ในปีเดียวกัน แต่ใน ค.ศ. 1944 ทวิอักษร Гъ гъ, Къ къ ถูกนำออกจากชุดตัวอักษรนี้
การปฏิรูปรูปเขียนโนไกครั้งสุดท้ายเกิดขึ้นใน ค.ศ. 1960 ที่มีการเพิ่มอักษร Аь аь และ Ё ё ตามผลการอภิปรายที่ Karachay-Cherkessia Research Institute, Language and Literature หลังจากนั้น ชุดอักษรโนไกกลายเป็นรูปแบบปัจจุบัน
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| А а | Аь аь | Б б | В в | Г г | Д д | Е е | Ё ё | Ж ж | З з |
| И и | Й й | К к | Л л | М м | Н н | Нъ нъ | О о | Оь оь | П п |
| Р р | С с | Т т | У у | Уь уь | Ф ф | Х х | Ц ц | Ч ч | Ш ш |
| Щ щ | Ъ ъ | Ы ы | Ь ь | Э э | Ю ю | Я я |  |  |  |
แหล่งข้อมูลอื่น

ของวิกิพีเดีย ที่วิกิมีเดีย อินคิวเบเตอร์
"The Red Book of the Peoples of the Russian Empire". www.eki.ee. สืบค้นเมื่อ 2024-01-28.
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  ลัตเวีย  ญี่ปุ่น
หัสวีร์ ภัคพงษ์ไพศาล

| หัสวีร์ ภัคพงษ์ไพศาล |
| --- | --- |

สารนิเทศภูมิหลัง
เกิด: 21 สิงหาคม พ.ศ. 2540 (27 ปี) จังหวัดหนองคาย (ปัจจุบันคือจังหวัดบึงกาฬ) ประเทศไทย
ส่วนสูง: 187 เซนติเมตร
อาชีพ: นักแสดง นายแบบ
ปีที่แสดง: พ.ศ. 2559–ปัจจุบัน
ผลงานเด่น: ไอดิน - ไฮโซสะออน (2561)  อองที/ตะวัน - จ้าวสมิง (2561)  นพ - หัวใจลูกผู้ชาย (2562)  ศิวัช/ศิวกร (ฝาแฝด) - ตะวันอาบดาว (2563)  ปรินทร์/ปรินซ์ - โซ่เวรี (2563) และ บ่วงวิมาลา (2565)  ร.ต.ท.อำพล - เผาขน (2564)  ชนินทร - เขยบ้านไร่ สะใภ้ไฮโซ(2565)  พ.ต.ธำรงชาติ - ชาติพยัคฆ์ คมนักเลง(2565)  วายุ - ลมพัดผ่านดาว (2566)
สังกัด: ช่อง 7 เอชดี (2560–2567)
เมขลา: ดาราชายดีเด่น (โรเเมนติกคอมเมดี้) ปี 2565 - เขยบ้านไร่สะใภ้ไฮโซ
นาฏราช: นักเเสดงนำชายยอดนิยมมหาชนเเห่ง ปี 2565 - เขยบ้านไร่สะใภ้ไฮโซ
คมชัดลึก: คู่จิ้นขวัญใจมหาชน  พ.ศ. 2565 – เขยบ้านไร่สะใภ้ไฮโซ   ภาพยนตร์ รักนะซุปซุป คมชัดลึกอวอร์ด ครั้งที่ 17 ประจำปี 2564 สาขาภาพยนตร์ เพลง ละคร ส่งเสริมวัฒนธรรมดีเด่น
หัสวีร์ ภัคพงษ์ไพศาล (เกิด 21 สิงหาคม พ.ศ. 2540) ชื่อเล่น เข้ม เป็นนักแสดงและนายแบบชาวไทย ปัจจุบันเป็นนักแสดงอิสระ
ประวัติ

หัสวีร์ ภัคพงษ์ไพศาล เกิดเมื่อวันที่ 21 สิงหาคม พ.ศ. 2540 ที่จังหวัดหนองคาย (ปัจจุบันคือจังหวัดบึงกาฬ) เขาเป็นบุตรคนที่ 2 มีพี่สาวหนึ่งคน จบโรงเรียนมัธยมที่อำเภอบึงกาฬ จบการศึกษาระดับปริญญาตรีคณะนิเทศศาสตร์ มหาวิทยาลัยธุรกิจบัณฑิตย์
หัสวีร์เริ่มเข้าสู่วงการบันเทิงจากการติดต่อทางโมเดลลิ่ง โดยมีการชักชวนให้มาแคสติ้งเป็นนักแสดง และได้รับโอกาสร่วมแสดงละครซีรีส์ ปาฏิหาริย์รัก, ดรีมทีมซีรี่ส์ ในฐานะนักแสดงร่วมรับเชิญ และยังได้รับงานแสดงในมิวสิควิดีโอ เช่น "กระเป๋าสมปอง" - จ่อย ไมค์ทองคำ,  "ฝันว่ามีแฟน" - นัท มาลิสา, "ภาวนา(Pray)" - Coconut Sunday ในเวลาต่อมา หัสวีร์ได้เข้ามาเซ็นสัญญาในฐานะนักแสดงสังกัดช่อง 7 เอชดี มีผลงานละครเรื่องแรกของช่อง คือ ไฮโซสะออน ตามมาด้วย จ้าวสมิง ซึ่งสามารถทำเรตติ้งละครสูงถึง 8.9 ของปีนั้น
จากนั้น ในปี พ.ศ. 2562 หัสวีร์เริ่มมีผลงานละครเรื่อง  หัวใจลูกผู้ชาย ที่แสดงคู่กับ นาว 
- ทิสานาฏ ศรศึก โดยรับบท "นพ" ซึ่งได้รับคำชื่นชมเรื่องการแสดงในบทดราม่าแอคชั่น ตามด้วยละครเรื่อง ตะกรุดโทน ที่เพียงออกอากาศตอนแรกก็ได้เรตติ้งสูงถึง 7.7 - 8.0 ในช่วงที่ละครออกอากาศก็ได้รับความสนใจและคำชมในพัฒนาการแสดงมากขึ้นเรื่อย ๆ
ต่อมา ได้รับโอกาสร่วมแสดงภาพยนตร์เรื่อง รักนะซุปซุป ซึ่งเป็นการแสดงภาพยนตร์เรื่องแรกในชีวิต ตามด้วยละครเรื่อง ตะวันอาบดาว ของค่ายปรากฏการณ์ดี ซึ่งได้ผลตอบรับที่ดี และมีเรตติ้งสูงเป็นอันดับ 3 ของปีที่ออกอากาศ นอกจากนั้น ยังมีผลงานที่สร้างชื่อเสียงให้กับตัวเขา นั่นคือละครเรื่อง โซ่เวรี กับการรับบท "ปรินทร์" ที่ทำให้เขาเป็นที่รู้จักมากขึ้นอย่างรวดเร็วและมีกระแสนิยมทั้งในประเทศไทยและต่างประเทศ  โดยแสดงคู่กับ มุกดา นรินทร์รักษ์ จนเกิดกระแสคู่ขวัญ เข้ม-มุก และทำให้ทั่งคู่ได้แสดงละครโทรทัศน์ร่วมกันอีกครั้งในละครเรื่อง เขยบ้านไร่สะใภ้ไฮโซ ที่ได้รับการตอบรับที่ดีจากผู้ชมเช่นกัน ต่อมา เข้ม หัสวีร์ ได้เล่น ภาพยนตร์ รักนะซุปซุป ได้รับ
3 รางวัลใหญ่ จากเวทีในประเทศไทยอย่าง
รางวัลคมชัดลึกอวอร์ด สาขาภาพยนตร์ เพลง ละคร ส่งเสริมวัฒนธรรมดีเด่น ที่เป็นรางวัลพิเศษที่มอบจากกระทรวงวัฒนธรรม และ*รางวัลหงส์อวอร์ด สาขาภาพยนตร์สร้างสรรค์ยอดเยี่ยม...
ได้สร้างปรากฎการณ์ภาพยนตร์ไทยที่ได้รับการคัดเลือกจากคณะกรรมการของ โตเกียวอินเตอร์เนชั่นแนล ฟิล์มเฟสติวัล คอร์สคัทเอเชีย เป็น1ใน7ภาพยนตร์ที่ได้จัดฉายให้กับคนทั่วโลกได้ชม ร่วมกับภาพยนตร์จากผู้กำกับชั้นแนวหน้าจาก ทั่วเอเชีย อย่าง อีริค โค อีริก คู ผู้กำกับดังชาวสิงค์โปร์ และเอ็ดวิน ผู้ได้รับรางวัล โกลเด้น ลีโอพาด จากเทศกาลภาพยนตร์โลการ์โน
ภาพยนตร์ รักนะซุปซุป คมชัดลึกอวอร์ด ครั้งที่17ประจำปี2564
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี พ> ศ. | เรื่อง | บทบาท |
| --- | --- | --- |
| 2561 | ไฮโซสะออน | ไอดิน |
| 2561 | จ้าวสมิง | ตะวัน (ปัจจุบัน)   อองที (อดีต) |
| 2562 | หัวใจลูกผู้ชาย | นพ |
| 2562 | ตะกรุดโทน | ร.ต.ท. สยุมภู ชาติสงคราม (ปัจจุบัน)   พรานบุญ (อดีต) |
| 2563 | ตะวันอาบดาว | ศิวัช เอกจำนงค์ / ศิวกร เอกจำนงค์ |
| 2563 | โซ่เวรี | ปรินทร์ เตชานนท์ (ปรินซ์) |
| 2564 | เผาขน | ร.ต.ท. อำพล เกิดในธรรม |
| 2565 | เขยบ้านไร่ สะใภ้ไฮโซ | ชนินธร เหล่าพนา (นิน) |
| 2565 | บ่วงวิมาลา | ปรินทร์ เตชานนท์ (ปรินซ์) |
| 2565 | ชาติพยัคฆ์ คมนักเลง | พ.ต. ธำรงชาติ ชาติพยัคฆ์ / ชาติ พยัคฆ์ |
| 2566 | ลมพัดผ่านดาว | วายุ |
| 2568 | ฟ้าพยับ | ธงฉาน (แฝดน้อง)   เสือเพชร (แฝดพี่) |
| 2568 | เมืองแก้ว | นักสิทธิ์ |
ผลงานการแสดง > ละครชุด

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2559 | ปาฏิหาริย์รัก |  | พีพีทีวี |
| 2560 | ดรีมทีมซีรี่ส์ | บอล | ทบบ.5 |
| 2567 | รัก​มัน​มหาศาล​ | ซัน | ช่อง 7 เอชดี |
ผลงานการแสดง > ภาพยนตร์

| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2563 | รักนะซุปซุป | ฮันซัส |  |
| 2567 | Why We Love | มีน |  |
| 2568 | ครุฑานาคี | ราเชนทร์ |  |
ผลงานการแสดง > เพลง

| ปี พ> ศ. | เพลง | ร้องร่วมกับ | หมายเหตุ |
| --- | --- | --- | --- |
| 2560 | เวลาที่สำคัญ |  อาทิตย์ ตั้งวิบูลย์พาณิชย์  วศิน อัศวนฤนาท  จุติ จำเริญเกตุประทีป  พงศกร โตสุวรรณ  วรากร ศวัสกร  ภัณฑิรา พิพิธยากร  พิมประภา ตั้งประภาพร  มุกดา นรินทร์รักษ์  เฌอมาวีร์ สุวรรณภาณุโชค  คริษฐา สังสะโอภาส  รมิดา ธีรพัฒน์  ธัญญวีร์ ชุณหสวัสดิกุล  | Happy New Year 2561 |
| 2565 | สุขไม่มีวันหยุด (Happy Day) |  ยศวรรธน์ ทะวาปี  ภัทรพลฒ์ เดชพงษ์วรานนท์  วรพล จินตโกศล  ณัฐพล ไรยวงศ์  เกียรติภูมิ บันลือชัยฤทธิ์  มุกดา นรินทร์รักษ์  ปภาวดี ชาญสมอน  เกศรินทร์ น้อยผึ้ง  รมิดา ธีรพัฒน์  ณัฐชา ชยางคานนท์  ชรินพร เงินเจริญ  มาเรีย เฮิร์ชเลอร์  แอนน่า กลึคส์  | Happy New Year 2566 |
| 2566 | สายลม |  | เพลงประกอบละครลมพัดผ่านดาว |
| 2567 | ภาษาใจ | มุกดา นรินทร์รักษ์ ยศวรรธน์ ทะวาปี ทัศนียา การสมนุช สันติราษฎร์ กุลนพเกียรติ ณิริน ปณิริน |  |
ผลงานการแสดง > ผลงานมิวสิกวิดีโอ

(2557) "กระเป๋าสมปอง" - จ่อย ไมค์ทองคำ
(2559) "ฝันว่ามีแฟน" - นัท มาลิสา
(2560) "ภาวนา(Pray)" - Coconut Sunday
(2563)”คำถามจากคนเก่า” - นนท์ ธนนท์ จำเริญ
(2564) "รักคนผิด" - ลาบานูน
(2567) "กรวดน้ำตา" - มีนตรา อินทิรา
ผลงานอื่น > รายการ

2563  "เข้ม ยูโร GO(AL) FIT" ช่อง FINFIN Channel (Youtube) ร่วมกับ ยศวรรธน์ ทะวาปี
2564 “ผู้ต้องฮา”  ช่อง See U KUB (Youtube) ร่วมกับ ยศวรรธน์ ทะวาปี และ สันติราษฎร์ กุลนพเกียรติ
2565 "เข้มข้น" ช่อง เข้มข้น (Youtube) เป็นช่องเดี่ยวที่ทำเพื่อเผยแพร่ไลฟ์สไตล์เรื่องราวต่างๆ ที่น่าสนใจของตนเอง
ผลงานอื่น > โฆษณา

เบอร์ดี้กระป๋อง
ดิออกไซม์
เบอร์ดี้ซอง ชุด ผมเข้ม ร่วมกับ ตูน บอดี้สแลม
ยูเรนัส คลีนิค Uranus clinic
JHAIR เจเเฮร์ เซรั่ม
อีซี่มันนี่ Easymoney
Alphas science Thailand
แหล่งข้อมูลอื่น

หัสวีร์ ภัคพงษ์ไพศาล ที่อินสตาแกรม
ราชวงศ์มังราย

| --- | --- |

พระราชอิสริยยศ:  พระมหากษัตริย์ล้านนา  สามนตราชเชียงใหม่  เจ้าหอคำเชียงตุง 
ปกครอง:  อาณาจักรล้านนา  รัฐเชียงตุง 
เชื้อชาติ: ไทยวน
ประมุขพระองค์แรก: พญามังราย
ประมุขพระองค์สุดท้าย:  ล้านนา ครั้งที่ 1 : พระนางจิรประภาเทวี  ครั้งที่ 2 : พระนางวิสุทธิเทวี  เชียงตุง : เจ้าจายหลวง มังราย 
ช่วงระยะเวลา:  ล้านนา ครั้งที่ 1 : พ.ศ. 1835–2089  ครั้งที่ 2 : พ.ศ. 2094–2121  เชียงตุง : ราวพุทธศตวรรษที่ 19–พ.ศ. 2502 
สถาปนา: พ.ศ. 1835
ล่มสลาย: พ.ศ. 2502
ด ค ก
ราชวงศ์มังราย (ไทยถิ่นเหนือ: ) เป็นราชวงศ์ที่ปกครองอาณาจักรล้านนา ตั้งแต่รัชสมัยพญามังรายจนถึงพระเมกุฏิสุทธิวงศ์ เป็นเวลายาวนานกว่า 260 ปี จนถึงยุคเสื่อม เมื่ออุปนิกขิต (สายลับ) ที่พระเจ้าบุเรงนองส่งมาฝังตัวเพื่อรายงานสถานการณ์ในเชียงใหม่ แจ้งกลับไปบอกว่าเชียงใหม่ถึงยุคเสื่อมสุดแล้ว ให้ยกทัพหงสาวดีมาชิงเมือง ดังนั้น ใน พ.ศ. 2101 พระเจ้าบุเรงนอง  จึงยกทัพมาตีเมืองเชียงใหม่ โดยทัพพม่าใช้เวลาเพียงสามวันก็สามารถยึดเมืองเชียงใหม่ได้โดยง่าย กษัตริย์เมืองเชียงใหม่ในขณะนั้น ได้หลบหนีไปยังเมือง"ปาไป่น้อย"หรือเมืองเชียงแสน ตามหลักฐานของจักรพรรดิจีนราชวงศ์หมิง  อีกหกปีต่อมาพม่าก็ปลดพระเมกุฏิสุทธิวงศ์ออกจากราชบัลลังก์ในข้อหาแข็งเมืองก่อการกบฏพระเจ้าบุเรงนองจึงได้แต่งตั้งพระนางวิสุทธิเทวี อันเป็นเชื้อสายราชวงศ์มังรายอีกพระองค์ขึ้นเป็นกษัตริย์ พระนางครองเมืองเชียงใหม่ได้ 14 ปี ก็สวรรคต และสิ้นสุดราชวงศ์มังรายสายพญาแสนพู  แต่ราชวงศ์มังรายยังคงเหลือเชื้อสายในราชวงศ์ที่ปกครองเมืองเชียงตุง ซึ่งเป็นสายของพระราชบุตรอีกพระองค์ของพญาไชยสงคราม ซึ่งภายหลังที่อังกฤษเข้ายึดครองพม่า ราชวงศ์มังรายสายเชียงตุงได้อพยพเข้ามาอยู่ในอาณาจักรล้านนาภายใต้การปกครองของราชวงศ์ทิพย์จักร (ตระกูลเจ้าเจ็ดตน)